તેમણે એવી સ્પષ્ટતા પણ કરી હતી કે,‘વડાપ્રધાન મોદી કે રાષ્ટ્રીય સ્વયં સેવક સંઘ ચિદમ્બરમને બચાવવા માગતી નથી. પરંતુ એક મંત્રી જરૂર આવા પ્રયત્નો કરી રહ્યાં છે. જરૂર પડશે તો એનું નામ પણ હું જાહેર કરીશ. ચિદમ્બરમને જે અધિકારીઓ પસંદ નથી તેમને ક્યાંક અન્ય ખસેડી દેવાનું કામ કરવામાં આવે છે. પક્ષનો આંતરિક મામલો હોઇ તેનો હલ નીકળી જશે એવું હું માનતો હતો, પરંતુ એવું થયું નથી.’ તેમણે જે ચાર અધિકારીઓ પણ આક્ષેપ કર્યો છે તેમાંથી મોટાભાગના ગુજરાત કેડરના અધિકારીઓ છે. તેમણે કહ્યું હતું કે,‘આ અધિકારીઓને દિલ્હીના પ્રદૂષણની હવા લાગી ગઇ છે.’ તે સિવાય તેમણે આર્થિક નીતિ અને અર્થતંત્રના મુદ્દે સરકાર નિષ્ફળ રહી છે એવી ટકોર પણ કરી હતી.